**Vyhodnotenie Komunitného plánu sociálnych služieb za rok 2013**

1. **Rozšírenie a skvalitnenie služieb pre seniorov a osoby so zdravotným postihnutím**

Úlohy:

* + - * V súlade so Zákonom o sociálnych službách poskytovatelia rozšíria kvalitatívne a kvantitatívne svoje služby
      * Motivovanie vedúcich pracovníkov zariadení pre získavanie iných finančných zdrojov (granty)
      * Zvýšenie kapacít v pobytových zariadeniach, resp. výstavba nového zariadenia
      * Zabezpečenie donášky stravy využitím aktivačných prác
      * Použitie telekomunikačných technológií na rozšírenie ponuky sociálnych služieb

Plnenie:

**Opatrovateľská služba**

Sprísnenie podmienok poskytovania sociálnej služby v roku 2012 spôsobilo, že naďalej registrujeme zvýšený dopyt po poskytovaní opatrovateľskej služby.

Aktivita zahŕňa opatrovateľskú starostlivosť poskytovanú v pracovných dňoch, poskytovanie pomoci pri nevyhnutných životných úkonoch - osobná hygiena, príprava alebo donáška obeda, pomoc pri podaní jedla, nevyhnutné práce v domácnosti, zabezpečenie kontaktu so spoločenským a kultúrnym prostredím, výber liekov, doprovod k lekárovi. Vykonávajú sa úkony ako podávanie liekov, injekcií, preväzy, meranie tlaku, atď.

V roku 2013 sme zamestnávali 32 opatrovateliek mesačne pre 34 opatrovaných. Počet odpracovaných hodín u opatrovateliek predstavoval 39 991 hodín.

**Zariadenie pre seniorov**

V zariadení pre seniorov je zabezpečované poskytovanie sociálnej služby na riešenie nepriaznivej sociálnej situácie z dôvodu ťažkého zdravotného postihnutia, nepriaznivého zdravotného stavu alebo z dôvodu dovŕšenia dôchodkového veku.

Počet prijímateľov sociálnej služby v Zariadení pre seniorov k 30.06.2013 bol 163, k 31.12.2013 bol 161. Počas roku 2013 prijali 38 nových obyvateľov.

V zariadení pre seniorov voľno časové aktivity a kultúrne vyžitie obyvateľov zabezpečujú predovšetkým zo sponzorských prostriedkov. To isté sa vzťahuje aj na organizovanie náboženských potrieb obyvateľov, prostredníctvom duchovných katolíckej, evanjelickej a reformovanej cirkvi.

Zariadenie pre seniorov neustále zvyšuje technické vybavenie a odbornú spôsobilosť zamestnancov. Dve pracovníčky Zariadenia pre seniorov absolvovali intenzívny vzdelávací kurz, zameraný na klientov s demenciou a Alzheimerovou chorobou v sociálnych službách. Po skončení kurzu získali „Osvedčenie“ o získanom vzdelávaní s celoštátnou platnosťou.

V Zariadení pre seniorov bolo zabezpečené technické vybavenie kuchyne a výdajne podľa požiadaviek Regionálneho úradu verejného zdravotníctva. Okrem nerezových regálov a stolov boli doplnené aj technické vybavenie kuchyne o priemyselnú myčku nádob a príborov, o elektrickú škrabku zemiakov a o drvič biologického odpadu s odlučovačom tukov. Bazálna stimulácia – ošetrovateľská starostlivosť u imobilných klientov bola zabezpečená pomocou rehabilitačného zariadenia NEURODYN 2AD. Pravidelné procedúry u klientov sú vykonávané pod dohľadom rehabilitačného lekára. Túto činnosť vykonáva odborná rehabilitačná pracovníčka.

**Centrum sociálnej starostlivosti**

Poskytuje podporné sociálne služby:

* poskytovanie sociálnych služieb v jedálni,
* v dennom centre /klub dôchodcov/,
* sociálne služby na riešenie nepriaznivej sociálnej situácie z dôvodu ťažkého zdravotného postihnutia v dennom stacionári a
* služby na podporu rodiny s deťmi v detských jasliach.

Jedáleň CSS

V jedálni sa poskytuje stravovanie pre dôchodcov s trvalým pobytom v Dunajskej Strede, fyzické osoby s trvalým pobytom v Dunajskej Strede s ťažkým zdravotným postihnutím alebo nepriaznivým zdravotným stavom. Priemerný počet navarených obedov sa v roku 2013 pohyboval okolo 110 porcií denne pre dospelých. Dôchodcovia uhrádzajú náklady na nákup potravín (1,00 €, resp. 1,30 €). Jedáleň poskytuje stravovanie aj pre deti v detských jasliach a v dennom stacionári.

Klub dôchodcov

V roku 2013 sa so zabezpečením 16 kultúrno-spoločenských aktivít podarilo spestriť život seniorov nášho mesta, čo svedčí o záujme starších občanov o aktivity organizované klubom dôchodcov. Klub je otvorený pre seniorov týždenne trikrát.

Za prvý polrok r. 2013 sa v klube dôchodcov zorganizoval Deň žien, Deň matiek, výlet do Bratislavy, cyklotúra a Guláš-party, v júli bol klub z dôvodu prestavby bol zatvorený. Do konca roku v klube sa zorganizovali prednášky na rôzne témy, oslava „Jubilantov“, posedenie s členmi z príležitosti „Mesiaca úcty k starším“, predvianočné posedenie, pečenie vianočných oblátok, prehliadka mesta Győr a aktívna účasť na vianočnom trhu v meste Dunajská Streda. Okrem týchto podujatí členovia klubu počas celého roka navštevovali múzeá, divadelné predstavenia, rôzne kultúrne podujatia a zúčastnili sa aj na speváckom festivale.

Denný stacionár

V dennom stacionári sa poskytuje sociálna služba fyzickej osobe z dôvodu ťažkého zdravotného postihnutia. Kapacita denného stacionára je 10, k 31.12.2013 počet poberateľov sociálnej služby bol 9. Denný stacionár je financovaný dotáciou zo štátneho rozpočtu, mladiství v dennom stacionári uhrádzajú príspevok za pobyt 15 €/mesiac, pre držiteľov Vernostnej karty sa poskytuje zľava 50%.

Detské jasle zabezpečujú starostlivosť o dieťa do 3 rokov života. Od účinnosti VZN mesta Dunajská Streda č.5/2013 nie je podmienkou prijatia dieťaťa do detských jaslí zárobková činnosť zákonného zástupcu dieťaťa, ktorá zakladá nárok na zdaňovaný príjem zo závislej činnosti, z podnikania a z inej samostatnej zárobkovej činnosti a ktorému vznikol nárok na príspevok na starostlivosť o dieťa. Priemerný počet detí v detských jasliach sa pohyboval okolo 26, detské jasle neboli kapacitne naplnené. Zákonní zástupcovia dieťaťa v detských jasliach prispievajú okrem stravy za pobyt dieťaťa v detských jasliach na čiastočnú úhradu výdavkov detských jaslí mesačne sumou 195,00 €, ktorú im pri splnení podmienok prepláca ÚPSVaR.

Centrum sociálnej starostlivosti neustále zvyšuje technické vybavenie a odbornú spôsobilosť zamestnancov. Johanna Bíró, vedúca Centra sociálnej starostlivosti navštevuje Vysokú školu sv. Alžbety Bratislava odbor sociálna práca. V roku 2014 plánujeme školenie zamestnancov centra sociálnej starostlivosti so zameraním na poskytnutie prvej pomoci. Zamestnanci Centra sa v roku 2013 prihlásili na neformálne vzdelávanie v oblasti práce s mládežou, ktorého cieľom je získanie nových vedomostí, praktických skúsenosti a zručností potrebných pre prácu s mládežou, so zameraním na písanie projektov. Uvedené školenie organizuje IUVENTA.

**Elektronický strážca seniorov**

Domáce tiesňové volanie je sociálna služba, ktorej hlavným cieľom je znížiť zdravotné a sociálne riziká starých alebo postihnutých osôb. Prístroj tiesňového volania slúži na odoslanie poplachového hlásenia na dispečerské pracovisko, čím sa môže zabezpečiť okamžitá pomoc. Napriek tomu, že v roku 2013 sme neevidovali záujem občanov o takéto zariadenie, v roku 2014 zopakujeme anketu z roku 2012.

Podmienky pre **činnosť neziskových organizácií a občianskych združení**, ktoré sa zameriavajú na osoby s postihnutím, vytvára mesto aj zabezpečovaním priestorov pre ich činnosť. Sú to organizácie:

- Spoločnosť na pomoc s osobám s autizmom v Dunajskej Strede,

- Jednota dôchodcov, Základná organizácia Dunajská Streda,

- Slovenský zväz záhradkárov, Základná organizácia Dunajská Streda,

- Základná organizácia Slovenského zväzu telesne postihnutých Dunajská Streda,

- Únia nevidiacich a slabozrakých Slovenska, Základná organizácia Dunajská Streda,

- Dunajský spolok nepočujúcich, Základná organizácia zväzu nepočujúcich, Dunajská Streda,

- Slovenský zväz invalidov, Základná organizácia Dunajská Streda,

- Občianske združenie Svetlo Dunajská Streda (v prvom polroku r.2013) a

- Združenie na pomoc ľudí s mentálnym postihnutím.

**Sociálna sféra z rozpočtu mesta**

Jednorazové dávky v hmotnej núdzi a jednorazové dávky sociálnej pomoci

Poskytovanie jednorazovej dávky v hmotnej núdzi sa riadil zákonom č. 599/2003 Z.z. o pomoci v hmotnej núdzi a v súlade s VZN mesta Dunajská Streda č. 4/2013 mesta. Finančné prostriedky sa poskytovali na ošatenie pre deti, na nákup školských potrieb, mimoriadne liečebné náklady, výdavky spojené s bývaním a na iné mimoriadne výdavky atď. V roku 2013 sa dávka poskytla pre 67 oprávnených žiadateľov spolu 2750 €, z nich 37 žiadateľov (1850 €) malo neplnoleté, nezaopatrené dieťa.

Jednorazový finančný príspevok pri narodení dieťaťa

Príspevok sa poskytuje rodičovi dieťaťa, ktorý má v meste trvalý pobyt a narodilo sa mu v príslušnom období prvorodené dieťa. Príspevok sa poskytuje v zmysle prijatého VZN č. 4/2013. Počet poberateľov príspevku v roku 2013 predstavoval 51 osôb (2 700 €), z toho pre 3 dvojičky.

Počet zomrelých bez rodinných príslušníkov za rok

Za monitorovacie obdobie sa vyskytol 1 prípad v zmysle zákona o pohrebníctve, faktúra bola uhradená v celkovej sume 350,- €.

Tvorba úspor

V rámci aktivity sa poskytujú príspevky mesta na obnovu rodinných pomerov dieťaťa umiestneného v detskom domove, a to príspevok na kontakt rodičov s dieťaťom umiestneným v domove ako príspevok na dopravu do domova, príspevok na úpravu a obnovu rodinných, bytových a sociálnych pomerov dieťaťa. Za sledované obdobie sme poukázali financie na tvorbu úspor pre 4 deti v detských domovoch v celkovej sume 4 446,24 €. Žiadosti na obnovu rodinných pomerov dieťaťa umiestneného v detskom domove sme nezaznamenali.

V roku 2013 sme sa zúčastnili rodinnej konferencie na území Detského domova Dunajská Streda, ktorej cieľom bola sanácia. Jedno dieťa sa vrátilo do prirodzeného prostredia, do biologickej rodiny.

Inštitút osobitného príjemcu

Inštitút osobitného príjemcu upravuje zákon č. 599/2003 Z. z. o pomoci v hmotnej núdzi v znení neskorších predpisov. Pri ustanovení osobitného príjemcu sa uplatňuje zásada adresnosti poskytovania pomoci v hmotnej núdzi, každý prípad sa posudzuje individuálne s cieľom účelného využívania dávky a príspevkov v hmotnej núdzi.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | |  | 12/12 | 1/13 | 2/13 | 3/13 | 4/13 | 5/13 | 6/13 | 7/13 | 8/13 | 9/13 | 10/13 | 11/13 | spolu | | počet | 39 | 34 | 33 | 32 | 39 | 39 | 39 | 39 | 44 | 46 | 45 | 45 | 474 | |

Osobitný príjemca - Prídavok na dieťa

Prídavok na dieťa je poskytovaný formou osobitného príjemcu pre rodiny, z ktorých pochádzajú deti s nepravidelnou školskou dochádzkou. Počet záškolákov je nasledovný:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | |  | 12/12 | 1/13 | 2/13 | 3/13 | 4/13 | 5/13 | 6/13 | 7/13 | 8/13 | 9/13 | 10/13 | 11/13 | spolu | | počet | 6 | 6 | 6 | 6 | 6 | 8 | 11 | 11 | 10 | 9 | 9 | 11 | 99 | |

1. **Služby pre mladé rodiny, deti a mládež**

Úlohy:

* Nadviazanie spolupráce so subjektmi poskytujúcimi podobné služby v blízkom okolí s cieľom postupného zriadenia materského centra v meste Dunajská Streda
* Podpora voľno-časových aktivít pre deti a mládež
* V spolupráci so študentmi sociálnej práce vytvorenie siete dobrovoľníkov
* Vybudovanie multifunkčných ihrísk so spracovaným prevádzkovým poriadkom
* Nadviazanie spolupráce so subjektmi poskytujúcimi podobné služby v blízkom okolí s cieľom postupného zriadenia materského centra v meste Dunajská Streda

Plnenie:

Do uzávierky hodnotenia komunitného plánu nebola nadviazaná spolupráca so subjektmi poskytujúcimi podobné služby v blízkom okolí s cieľom postupného zriadenia materského centra v meste Dunajská Streda.

V roku 2013 sa v západnej časti mesta odovzdalo detské ihrisko, ktoré mesto mohlo kúpiť z ušetrených peňazí po úspešnej protivandalskej kampani.

Vytvorili sme sieť dobrovoľníkov, nie však každý je študentom sociálnej práce.

**3. Služby zamerané na osoby ohrozené sociálnym vylúčením**

**Úlohy:**

* Podpora voľno-časových aktivít pre deti a mládež ohrozených sociálnym vylúčením
* Osoby ohrozené závislosťami
* Podpora fungovania komunitného centra
* Bezdomovci – Podpora vzniku nocľahárne

Plnenie:

Aktivity zamerané na skupinu ohrozenú sociálnym vylúčením naďalej zostáva v plnení.

**Terénna sociálna práca**

Mesto od 16.4.2012 v rámci projektu „*Terénnou prácou k aktivizácii komunity“* zamestnáva päť odborných zamestnancov - komunitných sociálnych pracovníkov, ktorí svojou prácou prispievajú k eliminácii negatívnych sociálnych javov najmä v komunite na Kračanskej ulici.

Projekt sa realizoval vďaka podpore z Európskeho sociálneho fondu v rámci Operačného programu Zamestnanosť a sociálna inklúzia. Terénni sociálni pracovníci a asistenti terénnych sociálnych pracovníkov poskytujú poradenstvo pri riešení sociálnych a rodinných problémov, poskytujú poradenstvo a pomoc pri zabezpečení základných životných potrieb (šatstvo, potraviny, bývanie), mapujú prostredie, zabezpečujú krízovú intervenciu v ťažkých životných situáciách, uľahčujú komunikáciu medzi klientom a inštitúciami, sprevádzajú klienta do inštitúcií.

Z výsledkov práce terénnych sociálnych pracovníkov a ich asistentov vyplýva jednoznačná potreba pokračovania v tejto práci a jej prehlbovania, nakoľko problémy v marginalizovanej rómskej komunite sa vplyvom sociálnej situácie vyskytujú nepretržite. Keďže koniec projektu je 15.4.2014, mesto sa rozhodlo v máji 2013 podať žiadosť o nenávratný finančný príspevok v rámci výzvy OP ZaSI – FSR - 2013/2.1/01 pod názvom  „Skvalitňovanie výkonu terénnej sociálnej práce a jej dopad na klienta, jeho rodinu a komunitu“ s cieľom pokračovať v terénnej sociálnej práci.

**Komunitné centrum**

Mestské zastupiteľstvo v roku 2012 rozhodlo o zámere vybudovania komunitného centra v Dunajskej Strede. Dňa 29.11.2013 bola vyhlásená Ministerstvom pôdohospodárstva a rozvoja vidieka v rámci Regionálneho operačného programu 2.1b podpora komunitných centier zameraných na posilňovanie sociálnej inklúzie (kód výzvy ROP-2.1b-2013/01).

Mesto Dunajská Streda prejavilo záujem zapojiť sa do vyhlásenej výzvy so žiadosťou o nenávratný finančný príspevok so zámerom vybudovania Komunitného centra v Dunajskej Strede. Do uzávierky tohto materiálu nemáme informácie o úspešnosti našej žiadosti.

**Bezdomovci – Podpora vzniku nocľahárne**

Starostlivosť o bezdomovcov zahŕňala poradenské služby pre osoby bez domova, poskytnutie stravy alebo pomoc pri zaistení stravy, poradenstvo, pomoc pri vybavovaní osobných záležitostí. V zimnom období sa aj s pomocou terénnych sociálnych pracovníkov organizoval a zabezpečoval pre bezdomovcov žijúcich na území mesta teplá strava. Počet vydaných obedov za uvedené obdobie bolo spolu 328 (január 2013: 147, február 2013: 170, december 2013: 11). Prípravu stravy zabezpečilo Centrum sociálnej starostlivosti, suroviny na prípravu sme zabezpečili z peňažných a nepeňažných darov fyzických a právnických osôb. Z mestského rozpočtu sa pre bezdomovcov uhradilo mobilné sociálne zariadenia, WC TOI-Toi a faktúru za energiu.

**4. Informovanosť**

Úloha:

* Zlepšiť informovanosť občanov o sociálnych službách
* Propagácia sociálnych služieb prostredníctvom Internetu, pravidelný up-grade web stránky mesta , prepojenie web mesta a web ostatných subjektov poskytujúcich služby, využívanie miestnej tlače na šírenie informácií
* Využívanie mestskej nástenky s ponukou aktivít

Plnenie:

K informovaniu občanov o zmenách v oblasti sociálnych služieb využívame Dunajskostredský hlásnik, Dunajskostredskú televíziu a webovú stránku mesta.

O možnostiach zabezpečenia sociálnych služieb mimo mesta Dunajská Streda informujeme našich občanov – klientov osobne v kancelárii prvého kontaktu alebo osobne vedúca sociálneho oddelenia.

Oddelenie sociálnych vecí v roku 2013 nadviazalo kontakt s Domovom dôchodcov v Klížskej Nemej. V domove dôchodcov sa poskytuje doživotné bývanie a komplexné služby obyvateľom (t.j. upratovanie, pranie, žehlenie, varenie, obstarávanie liekov a zdravotníckych pomôcok ), ktorí potrebujú nepretržitú pomoc a starostlivosť o zdravie. Do domova v roku 2013 prijali jedného občana nášho mesta.

Nadviazali sme kontakt s ADOS s.r.o. Dunajská Streda. Cieľom tejto spoločnosti je poskytovať komplexnú domácu ošetrovateľskú starostlivosť v okrese Dunajská Streda. Ide o ošetrovateľskú starostlivosť po skončení ústavnej liečby, o akútne chorých bez potreby hospitalizácie, o chronicky chorých a o pacientov v terminálnych stavoch.

**5. Ďalšie vzdelávanie pracovníkov**

Úloha:

* Podpora celoživotného vzdelávania a prehlbovania kvalifikácie - Účasť pracovníkov na workshopoch, seminároch, kurzoch, zvyšovanie kvalifikácie a zručnosti vedúcich pracovníkov pri získavaní finančných prostriedkov z iných zdrojov (granty)

Plnenie:

Zamestnanci odboru školstva, sociálnych vecí, športu a kultúry Mestského úradu Dunajská Streda v roku 2013 sa zúčastnili na medzinárodnej konferencii v Budapešti s názvom na tému „Nyitott szemmel a gyermekek védelmében“. Workshopy, ktoré boli súčasťou konferencie, boli veľmi osožné. Mali možnosť nahliadnuť do práce dobrovoľníkov, rôznych občianskych združení, ktorí svoju prácu vykonávajú v oblasti sociálnej práce, v prevencii negatívnych sociálnych javov.